**FELHÍVÁS
ÓVODAI JELENTKEZÉSRE**

 **2021/2022. nevelési évre önkormányzati fenntartású köznevelési
intézmény esetében**

Értesítem Izsák város lakosságát, hogy
a nemzeti köznevelésről szóló 2011. évi CXC. törvény 8.§ (2) bekezdése szerint

a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A szülő - tárgyév május 25. napjáig benyújtott - kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, a felmentést engedélyező szerv – Bács-Kiskun Megyei Kormányhivatal Kiskőrösi Járási Hivatal **Cím:** 6200 Kiskőrös, Petőfi Sándor tér 1. - felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja. A felmentést adhatja meg annak az évnek az augusztus 31. napjáig, amelyben a gyermek a negyedik életévét betölti.

Az óvodaköteles gyerekek beíratásának elmulasztása szabálysértésnek minősül.

**Az óvodai beiratkozás időpontja 2021. április 12.-április 14.**

**Az Óvodába jelentkezni csak JELENTKEZÉSI LAP beküldésével lehet.**

Jelentkezni kizárólag elektronikus úton Izsák Város honlapjáról letölthető kérelem kitöltésével.

Menete: A beiratkozáshoz szükséges az alábbi dokumentumok fénymásolt példánya:

* A gyermek születési anyakönyvi kivonata
* A gyermek nevére kiállított TAJ kártya
* A gyermek nevére kiállított lakcímet igazoló hatósági igazolványa (lakcímkártya),
* Nyilatkozat a közös szülői felügyeleti jog gyakorlásáról

· A jelentkezési lap szerkeszthető, kézzel vagy gépen töltse ki és mentse le.

· A kitöltött és lementett dokumentumot, e-mailben küldje el az intézmény székhelyének e-mail címére, vagy dobja a postaládába.

Izsáki ÁMK Óvoda és Bölcsőde: ovoda@izsak.hu

 2021. 04.13.-án az intézmény területén papíralapú jelentkezésre is lehetőséget biztosítunk.

A kötelező felvételt biztosító (körzetes) óvoda vezetője a hozzá eljuttatott kérelmek alapján a körzetébe tartozó gyermekek felvételéről 2021. április 30-ig hoz döntést. Az óvoda vezetője a felvételi döntésről írásban értesíti a szülőt. A jelentkezésre a járványügyi helyzetre tekintettel TELEFONON is van lehetőség 06-70-6209362.